Lønrammen for en stor del af de godt 745.000 offentligt ansatte skal stige med 8,1 procent i løbet af de næste tre år.

Det blev resultatet af aftalerne om de offentlige overenskomster, der nu skal til afstemning blandt medlemmerne.

I grafikken kan du se, hvad de 8,1 procent kan betyde for gennemsnitslønnen for de 248 største fag. Den månedlige lønstigning i grafikken afspejler stigningen i løn, når den efter tre år er fuldt indfaset.

Du kan også se stigningen i den såkaldte realløn, altså den reelle lønstigning i kroner og øre fratrukket den forventede inflation.

Det er taget med i oversigten, fordi en del af lønstigningen naturligt bliver udhulet af de stigende priser i samfundet.